kardosdrur/scandi-wiki huggingface dataset:
Volkswagen Eos

Volkswagen Eos (type 1F) er en bilmodel fra Volkswagen og mærkets første coupé-cabriolet med metalfoldetag og integreret glasskydetag.

Historie 

Bilen blev præsenteret på Frankfurt Motor Show 2003 som prototype Concept C og officielt præsenteret i produktionsklar udgave på Frankfurt Motor Show den 12. september 2005. Den af kvalitetsgrunde flere gange udskudte introduktion fandt sted den 19. maj 2006. Forgængeren var den allerede i 2002 udgåede Golf Cabriolet på basis af Golf III.

Eos blev bygget sammen med Volkswagen Scirocco, Volkswagen Sharan og SEAT Alhambra af datterselskabet VW Autoeuropa - Automóveis Lda. i Palmela, Portugal.

Eos er baseret på PQ46-platformen fra Passat B6. Akselafstanden modsvarer derimod Golf V-platformen PQ35. Karrosseriet er ikke baseret på en lukket hatchback eller sedan, men er derimod en selvstændig komplet nyudvikling. Ved introduktionen af Golf VI blev modellen udstyret med nye sidespejle i samme design som på Golf VI. Det elektriske, femdelte CSC (coupé-, skyde- og cabriolet)-stålklaptag på Eos er udviklet af Webastos datterselskab Oasys (Open Air Systems GmbH). Kalechen, der som standard er udstyret med integreret elektrisk glasskydetag, kan lukkes over bilens fire siddepladser på 25 sekunder. Som ekstraudstyr kunne der fås et vindskot. Når vindskottet er monteret, kan de bageste siddepladser dog kun benyttes som fralægningsplads.

Adgangen til bagsædet lettes af Easy Entry-funktionen, som gør at forsædet efter fremklapning af dettes ryglæn kan skubbes fremefter og når ryglænet slås tilbage går tilbage til sin oprindelige position. Bagagerummet kan rumme 205 liter med taget åbent hhv. 380 liter med taget lukket. Bagagerumsklappen er fremstillet af glasfiber-armeret plast og falder fra de sidste millimeter elektrisk ned i låsen.

Facelift 
Den 7. oktober 2010 præsenterede Volkswagen den faceliftede Eos og offentliggjorde pressebilleder.

Fronten blev tilpasset det nye ansigt ligesom på Golf VI og baglygterne blev ligeledes modificeret. Kabinen blev dog kun lidt ændret.

Modellen kom ud til forhandlerne i januar 2011. Ved faceliftet udgik V6-motoren af produktion, og modellen ophørte med at eksporteres til Danmark.

I maj 2015 blev produktionen af Eos indstillet. På grund af koncernens spareforanstaltninger er der ikke planlagt nogen direkte efterfølger.

Tekniske data 
Eos findes med fire benzin- og én dieselmotor. Basismodellen 1,6 FSI blev i oktober 2007 afløst af den effekt- og frem for alt drejningsmomentstærkere og mere økonomiske 1,4 TSI, som i en året efter introduceret stærkere version ligeledes afløste 2,0 FSI. 2,0 TDI-motoren med pumpe/dyse-system blev til modelåret 2009 erstattet af sin commonrail-pendant, hvor 3,2 V6 måtte vige pladsen for den mere moderne 3,6 V6 FSI som opfyldt Euro5-normen.

Med undtagelse af V6-modellerne er alle motorer som standard kombineret med en sekstrins manuel gearkasse. Standardudstyr på V6-modellerne og ekstraudstyr til 2,0 TSI og 2,0 TDI er den sekstrins dobbeltkoblingsgearkasse DSG.

Referencer

Eksterne henvisninger 

 

Eos
Små mellemklassebiler
Cabrioleter
Forhjulstrukne biler
Biler introduceret i 2006
Biler fra 2000'erne
Biler fra 2010'erne
Jørgen Thygesen Brahe til Tostrup

Jørgen Brahe til Tostrup i Skåne (1515 – 21. juni 1565) var en dansk søkriger.

Han var søn af Thyge Axelsen Brahe til Tostrup (død 1523) og farbror til astronomen Tycho Brahe, som han, da hans eget ægteskab med Inger Johansdatter Oxe, søster til Peder Oxe, var barnløst, tog i huset, og for hvis senere uddannelse han sørgede. 

Han havde selv store godser, men fik også store forleninger. 

Under Den Nordiske Syvårskrig udmærkede han sig som søkriger, erobrede i Slaget ved Øland i 1564 i forening med Otto Rud skibet »Makalos« og udmærkede sig ligeledes i Slaget ved Rügen juni 1565, hvor Herluf Trolle blev dødelig såret. Han fulgte denne tilbage til København, men døde selv samme år af en sygdom, han havde pådraget sig ved at  redde kong Frederik 2., der af sin hest var kastet i vandet ved Højbro.

Godsejere fra Danmark
Jørgen Thygesen
Lensmænd fra Danmark
Søofficerer fra Danmark
Danskere i 1500-tallet
Godsejere fra Skåne
Personer i Dansk Biografisk Leksikon
JEF

JEF (på fransk "Jeunes Européens Fédéralistes", på engelsk "Young European Federalists", på tysk "Junge Europäische Föderalisten") er en føderalistisk ungdomsorganisation, der arbejder for at fremme europæisk integration og samarbejde. JEF findes i de fleste europæiske lande, også udenfor EU, og har i alt mere end 25 000 medlemmer. Den danske del af JEF hedder Europæisk Ungdom, eller JEF Danmark.

Eksterne henvisninger 
 JEF
 Europæisk Ungdom

Politiske organisationer
Lille Gadegård

Lille Gadegård er en gård på Sydbornholm, der har haft vinavl fra 1995. De første år dyrkedes kun jordbærvin, men da Danmark i år 2000 blev anerkendt af EU som vinland, blev der plantet druer.

I oktober 2002 høstedes de første druer, som blev til rødvin. I dag har Vingården Lille Gadegård 6,9 ha tilplantet med druer – formentlig Danmarks største areal med vin. I sommeren 2005 blev brænderiet taget i brug, så ud over rødvin produceres diverse brændevine samt siden 2009, whisky.  Der dyrkes nu også hvide druer, Orion, og høsten fra 2012 blev sendt til Georg Breuer i Bingen ved Rhinen. Fra 2013 vinificeres vinen i Pedersker hjemme på Bornholm.

Referencer

Eksterne henvisninger 
 Vingårdens hjemmeside

Bygninger, konstruktioner og anlæg i Bornholms Regionskommune
Vinvirksomheder
Drikkevarevirksomheder i Danmark
Christian af Danmark (1603-1647)

Christian (10. april 1603 på Københavns Slot – 2. juni 1647 på slottet Korbitz i Sachsen) var prins af Danmark som næstældste søn af kong Christian 4. og dronning Anna Cathrine

Christian skulle oprindeligt have overtaget tronen efter sin far, idet han i 1610 blev hyldet som udvalgt prins. Imidlertid døde han et år inden sin far, så han nåede aldrig at blive konge.

Biografi

Fødsel og opvækst 
Christian blev født den 10. april 1603 på Københavns Slot som næstældste, men ældste overlevende søn af kong Christian 4. i dennes første ægteskab med Anna Cathrine af Brandenburg. Han blev opkaldt efter sin far.

Christian blev 15. marts 1610 hyldet som udvalgt prins med udsigt til at overtage tronen efter sin far. Han modtog den bedste undervisning, der kunne fås, og han fungerede som rigsforstander sammen med tre rigsråder, da hans far i 1626 drog i krig i Tyskland.

Ægteskab 

I 1634 blev Christian gift med Magdalena Sibylla af Sachsen, der var datter af kurfyrste Johann Georg 1. af Sachsen. Brylluppet blev kaldt Det store bilager og var meget storslået og dyrt. Blandt indslagene ved festlighederne sås den allerførste opførelse med Den Kongelige Ballet. Ægteskabet forblev barnløst.

Senere liv 
Christians indsats som rigsforstander faldt ikke heldigt ud, og han blev også i andre sammenhænge upopulær, da han førte et udsvævende liv. Han var tyk, slap og døde i forbindelse med et kurophold ved Dresden; han havde drukket sig ihjel.

Han er begravet i Roskilde Domkirke.

Kilder 

 
 Den udvalgte Prins Christian på Rosenborgs hjemmeside

Prinser fra Danmark
Huset Oldenburg
Danskere i 1600-tallet
Personer i Dansk Biografisk Leksikon
Elefantriddere
Lensmænd fra Danmark
Personer fra København
Kunstsamlere fra Danmark
Mæcener fra Danmark
Tronfølgere som aldrig tiltrådte
Kegle (geometri)

En kegle eller konus er en geometrisk figur og er illustreret på tegningen til højre side. Fysiske ting som har en form som en matematisk kegle kaldes for kegleformet eller konisk.

Rumfanget (Volumen) af en kegle er givet ved

hvor:
  er højden i figuren
  er radius af den cirkulære endeflade.

Arealet (overfladen) af en kegle er givet ved

hvor:
  er højden i figuren.
  er radius af den cirkulære endeflade.
  er hypotenusen i trekanten med kateterne  og .

Bevis for volumen af kegle ved hjælp af omdrejningslegeme omkring x-aksen 

Beviset tager udgangspunkt i volumen af omdrejningslegeme omkring x-aksen. Beviset ses herunder, og forløber således: der findes et andet udtryk for hældningen (a)

i den rette linje (f(x)), som har en b-værdi på 0, da den skærer y-aksen i origo (0,0). Herefter indsættes funktionen i udtrykket for volumen af omdrejningslegeme omkring

x-aksen. Da r og h er konstanter, kan denne brøk sættes ud foran integraltegnet, og vi kan nu hæve integraltegnet ved at integerere x kvadreret, og indsætte grænserne

som er fra 0 til h, som kan ses på skitsen. Herefter forkortes vores udtryk, og vi har nu bevist volumen af en kegle.

Rumgeometri
Elementære former
Deryck Whibley

Deryck Jason Whibley (født 21. marts 1980) er en canadisk sanger, fra bandet Sum 41. 

Han blev gift med det canadiske pop/rock idol Avril Lavigne i 2006, de blev separeret i 2009 og skilt året efter.

Referencer

Eksterne henvisninger 

 
 

Sangere fra Canada
Royal charter

Royal charter er et dokument hvor monarken garanterer visse rettigheder til en by, et universitet eller et kommercielt selskab. Af kendte selskaber som blev oprettet ved royal charter er det fremdeles eksisterende Hudson's Bay Company og Det britiske Ostindiske kompagni som er nedlagt.

I USA blev flere af de tidligste uddannelsesinstitutioner etableret ved royal charter, heriblandt Harvard College ved det nuværende Harvard University, og Yale University.

Englands historie
Daniel Köhne

Johann Heinrich Daniel Köhne (født 26. december 1828, død 17. marts 1878), var en dansk orgelbygmester. Han blev født i København, men hans forældre var indvandrere fra Braunschweig. Faderen var snedkermester, og Daniel Köhne fulgte i hans spor og tog svendeprøve i 1848. Under et ophold i Tyskland fik han imidlertid interesse for orgelbygning, hvorfor han gik i lære hos orgelbyggeren August Troch i Neuhaldensleben. Efter flere års læretid drog han videre til Schweiz, men fik siden ansættelse hos orgelbyggeren Christian Sölter i Schöningen. I 1855 vendte han tilbage til Danmark, hvor han straks fik ansættelse hos orgelbygger Jens Gregersen. Köhne havde dog ambition om at blive selvstændig, og da flere af tidens kendte komponister fik øjnene op for Köhne, åbnede der sig en række muligheder. Niels W. Gade var udover komponist også organist i Holmens Kirke. Orglet i denne kirke var meget nedslidt og det blev Köhne, som Gade ville have til at bygge det. Forinden fik Köhne med Gades medvirken og med økonomisk hjælp fra det Reierske Fond mulighed for at foretage en studierejse til Paris for at lære hos mesteren Aristide Cavaillé-Coll, der havde skabt det såkaldte franske romantisk-symfoniske katedralorgel. Efter hjemkomsten fik han travlt, da hans mester var syg. Köhne fik nu ansvaret for vedligeholdelse af instrumenterne i Roskilde Domkirke, Vor Frue Kirke og Helliggejst-kirken. Men i 1865 gik han i gang med det nye orgel til Holmens Kirke. Dette stod færdigt i 1871 og var meget anerkendt. Med en sådan reference kom der nu gang i bestillingerne. Blandt de større opgaver må nævnes orgelet til den genopførte Viborg Domkirke med 42 stemmer. Det blev indviet 1876. To år senere døde Köhne knap 50 år gammel af en forkølelse. Ved sin død måtte han betragtes som blandt det førende orgelbyggere i Danmark. Hans værksted blev videreført af en kompagnon under navnet "A. H. Busch & Sønner".
  
Kendte Köhne-orgeler:
 Holmens Kirke, orgelet kasseret 1956.
 Hvidovre Kirke, kun en del af stemmerne er bevaret. 
 Nødebo Kirke
 Reformert Kirke
 Hornslet Kirke, dette orgel stod tidligere i missionshuset Bethesda i København. Orgelet er noget ombygget.
 Sakskøbing Kirke, oprindeligt bevaret undtagen Dolcian
 Viborg Domkirke, orgelet kasseret 1965.
 ODD Fellow Loge i Roskilde, orgelet stod tidligere i Glostrup Kirke.

Referencer

Eksterne henvisninger 
 

Orgelbyggere
Personer fra København
Anders Kjølholm

Anders Kjølholm (tidligere Anders Nielsen) (født 4. marts 1974) er en dansk bassist. Han er mest berømt som bassist i det danske rock/metalband Volbeat, som han var medlem af fra etableringen i 2001 og frem til november 2015. Inden da var medlem i Michael Poulsens forrige projekt Dominus i to år. I dag driver han et yogastudie med sin kone.

Efter dannelsen af Volbeat blev Anders Nielsen gift og tog efternavnet Kjølholm.

Karriere 
Allerede i folkeskolen fattede Kjølholm interesse for musik, da han musikundervisningen så trommesættet. Da hans ven, der spillede guitar, dannede et band med en anden ven, der spillede trommer, var Kjølholm efterladt med en bas, som han siden har spillet.

Mellem 1997 og 1999 spillede Kjølholm bas i dødsmetalbandet Dominus, hvor Michael Poulsen var forsanger. Han medvirkede på deres næstsidste studiealbum Vol.Beat, der blev udgivet i 1997. Ved opløsningen af bandet i 2000 grundlage Poulsen et nyt band kaldet Volbeat efter Dominus' albummet sammen med Kjølholm, Teddy Vang og Jon Larsen. Mens Vang hurtigt blev udskiftet forsatte de tre andre medlemmer i Volbeat og er alle aktive i dag. Han har været med på alle bandets udgivelser frem til 2015.

Den 13. november 2015 blev det meddelt via Volbeats hjemmeside, at Kjølholm forlod bandet. Bandet understregede, at det var sket efter en gensidig og respektfuld aftale. Poulsen og Larsen udtalte i forbindelse hermed, at "Anders har været en loyal ven og bandmedlem siden 2001 [...] Vi er meget taknemmelige og ønsker Anders alt det bedste i fremtiden." Kjøholm ønskede ligeledes Volbeat og dets medlemmer held og lykke i fremtiden.

Kjølholm ejede sammen med Poulsen og Larsen selskabet Volbeat ApS, der har rettighederne til gruppens sange, og han blev derfor købt ud af de to andre for 19 million kr. Året efter udtalte Poulsen, at årsagen til Kjølholms exit var, at det var uenigheder der var årsagen til, at Kjølholm forlod bandet, men at bruddet stadig var sket i venskabelighed. Året efter havde Kjølholm uddannet sig til yogainstruktør og åbnede yogastudie i Glostrup ved navn Bodyhalo.

Udstyr 
Anders Kjølholm bruger følgende udstyr.

 Fender Jazzbass
 MusicMan StingRay
 Kjølholm har i øvrigt udtalt sig meget positivt om sin MusicMan, som han skal "leve resten af livet med".
 Boss TU-2
 Ampeg SVTII
 Ampeg 8 x 10" kabinet
 Dean Markley Blue Steel

Diskografi

Med Dominus 
 1997 Vol.Beat

Med Volbeat 

 The Strength / The Sound / The Songs (2005)
 Rock The Rebel / Metal The Devil (2007)
 Guitar Gangsters & Cadillac Blood (2008)
 Beyond Hell / Above Heaven (2010)
 Outlaw Gentlemen & Shady Ladies (2013)

Referencer

Eksterne henvisninger 

 

Bassister fra Danmark
Medlemmer af Volbeat
Jørgen Brahe (rigsråd)

Jørgen Brahe til Hvedholm (22. maj 1585 – 12. februar 1661) var en dansk rigsråd. Han var søn af Steen Brahe til Knudstrup og far til Steen Jørgensen Brahe.
 
Efter at have gået i skole i Sorø og Malmø sendtes han til udlandet med historikeren Pontanus som lærer. I 1604 vendte han tilbage og blev næste år hofjunker hos Christian 4. og som sådan fulgte han kongen på flere rejser til udlandet og deltog også i Kalmarkrigen.

I 1614 blev han lensmand på Rugård, i 1616 på Sæbygård og i 1617 på Hagenskov, og dette sidtsnævnte len beholdt han til sin død. Både som lensmand og som ejer af store godser, heriblandt Brahesborg og Hvedholm, var han særlig knyttet til Fyn, hvor han havde en så indflydelsesrig position, at befolkningen kaldte ham »den lille Konge paa Fyn«. I 1638-42 var han landkommissær på Fyn.

I 1627-28 var han sammen med Christen Thomesen Sehested udsendt til England og Frankrig, i 1633 blev han ridder og i 1644 rigsråd.

Kilder 

 
 

Rigsråder fra Danmark
Godsejere fra Danmark
Lensmænd fra Danmark
Danskere i 1600-tallet
Personer fra Fyn
Jørgen
Thomas Bredahl

Thomas Bredahl (født 2. november 1980) er en dansk guitarist der nok er mest kendt som lead guitarist i heavy metalbandet Volbeat, hvor han var medlem fra 2007-2011. Han har desuden været med i bandet Gob Squad siden dannelsen i 1996.

Bredahl bruger Gibson Les Paulguitar, en ESP Eclipseguitar and, fra 2011, en Fender Blacktop Telecaster. Han bruger også Mesa Boogie forstærkere.

Karriere 
Thomas var tidligere forsanger i bandet Gob Squad, der blev etableret i 1996. Han blev lead guitarist i Volbeat i begyndelsen af 2007, hvor han erstattede Franz "Hellboss" Gottschalk som guitarist. Han medvirkede på bandets tredje album, Guitar Gangsters & Cadillac Blood, der udkom den 1. september 2008. Albummet blev en succes i både Danmark, Sverige og Finland hvor det nåede hitlisterne og fik pæne anmeldelser

Bredahl medvirkede også på bandets fjerde album, Beyond Hell/Above Heaven, der udkom 10. september 2010. Dette album fik også gode anmeldelser, omend kritikerne var mindre begejstrede end for det forrige album. Under deres den amerikanske del af deres Beyond Hell/Above Heaven-turne havde Bredahl problemer med at få visum til USA som følge af "en hændelse om tyveri af en barstol for længe siden. Han var ikke ligefrem en ungdomskriminel eller noget, men for Homeland Security er det det samme." Bandet annoncerede derfor, at de første shows ville være uden Bredahl. Det lykkedes dog at få visum til sidst, hvorefter han rejste til Chicago for at spille med bandet. Til de shows, hvor Bredahl manglede, spillede bandets trommetekniker Casper rytmeguitar, og Poulsen skiftede til lead guitar.

Den 28. november 2011 annoncerede Volbeat via deres hjemmeside at Bredahl forlod bandet. Volbeat udtalte: "Volbeat har besluttet at skilles med Thomas Bredahl. At være i et band ligner på mange måder et ægteskab med op- og nedture. Nogle gange kan du finde ud af det, og nogle gange er du nødt til at gå hver til sit ... Vi vil gerne takke ham for det arbejde, han har lagt i for Volbeat, og vi ønsker ham alt det bedste i fremtiden." Forsangeren Michael Poulsen udtalte efterfølgende, at "bruddet med Thomas var en nødvendighed, og noget der skulle være sket meget tidligere."

Efter Volbeat dedikerede han atter sin tid til Gob Squad, hvor han er forsanger.

Privatliv 
Thomas gik på Herning Friskole i 10 år, hvorefter han tog på efterskole. Han har kone og to børn.

Diskografi

Med Gob Squad 
 2004: Call For Response
 2005: Far Beyond Control
 2008: Watch The Cripple Dance

Med Volbeat 

 2008: Guitar Gangsters & Cadillac Blood
 2010: Beyond Hell/Above Heaven

Referencer

Eksterne henvisninger 
 

Guitarister fra Danmark
Medlemmer af Volbeat
Thomas Andie

Thomas Andie (født 17. april 1972) er tidligere professionel fodboldspiller og spillede i midterforsvaret.

Karriere

Spiller 
Han startede som ung fodboldspiller i Hadsund BK, og blev professionel hos Brøndby IF, inden turen gik til Lyngby FC og til sidst Viborg FF.

Andie indstillede karrieren den 1. december 2007 hvor han sluttede af med en udebanesejr på 2-0 over Randers FC. Der var han 35 år, og havde spillet 6½ år i Viborg FF.

Træner 
Den 22. juni 2009 indledte Andie sin trænerkarriere, da det blev offentliggjort at han skulle være cheftræner for serie 2-holdet fra Møldrup/Tostrup.

Civil 
Thomas Andie arbejder i dag Ved Nilfisk som "National Key Manager" og har tideligere arbejdet i firmaer som Berendsen og In4move.

Referencer

Eksterne henvisninger 

 Andie's arbejdsplads  in4move.dk – officiel site

Fodboldspillere fra Danmark
Fodboldspillere fra Viborg FF
Fodboldspillere fra Brøndby IF
Fodboldspillere fra Lyngby Boldklub
Personer fra Mariager
Sydafrikas historie

Sydafrikas historie vurderes forskellig af forskellige forskere og af dets forskellige folkegrupper siden Sydafrika er et flerkulturelt land. Forskernes syn influerer stærkt på deres opfattelse af sydafrikansk historie.

Khoisan–folkene er de i regionen, som har levet der i tusindvis af år. Sorte sydafrikanere sporer deres ophav til områder ved de store indsøer i Afrika. Hvide i Sydafrika, efterkommere af senere europæiske migrationer, regner sig formet af Sydafrika, i lighed med Sydafrikas farvede, indere, asiater og jøder.

Forhistorisk tid 

Abe-lignende hominider, som migrerede til Sydafrika for omkring 3 millioner år siden, blev de første menneskelignende indbyggere i området, som i dag er kendt som Sydafrika. Repræsentanter for homo erectus erstattede dem gradvis for omkring en million år siden, da de også spredte sig over Afrika og ind i Europa og Asien. Homo erectus måtte vige for homo sapiens for omkring 100.000 år siden. De første homo sapiens formede buskmændkulturen, som bestod af dygtige jægere.

Buskmændene blev antagelig det første moderne folkeslag, som migrerede til den sydlige spids af det afrikanske kontinent. Buskmændene havde stor respekt for landet, og deres livsstil havde ringe indvirkning på miljøet, noget som gjorde dem i stand til at fortsætte deres levesæt i årevis uden at efterlade nogen særlige arkæologiske beviser. Med undtagelse af en række slående hulemalerier efterlod buskmændene sig få spor af deres tidlige kultur. Forsøg på at analysere de eksisterende prøver gennem karbondatering indikerer, at buskmændene levede i området for mindst 25.000 år siden og muligvis så tidligt som for 40.000 år siden. Et lille antal buskmænd lever stadig i Sydafrika, noget som gør deres kultur til en af de ældste sammenhængende, eksisterende kulturer i verden ligesom aboriginernes kultur.

Bantu ekspansion 

For 2.500 år siden startende det forhistoriske afrikanske nomadesamfund Bantufolket deres vandring fra floddeltaet omkring Niger til det sydlige Afrika. Den oprindelige befolkning i Sydafrika buskmændene og de Bantu-talende indvandrere var for det meste fredelige, men begge befolkningsgrupper havde ikke udviklet skriftsprog så der er ikke mange spor at gå efter udover arkæologiske fund.

Kolonier og stammesamfund

Sydafrikanske Union

Republikken Sydafrika

Apartheid

Frihed og demokrati
Andreas Isaksson

Andreas Isaksson (født 3. oktober 1981 i Trelleborg), er en svensk fodboldmålmand. Han har siden 2016 spillet for den svenske klub Djurgårdens IF Fotboll.

Han har tidligere spillet for blandt andre PSV Eindhoven, Manchester City, Rennes og Djurgården.

Referencer

Eksterne henvisninger 

 Andreas Isaksson på soccerbase.com

Fodboldspillere fra Sverige
Fodboldspillere fra Manchester City F.C.
Fodboldspillere fra PSV Eindhoven
Fodboldspillere fra Trelleborgs FF
Fodboldspillere fra Stade Rennais FC
Fodboldspillere fra Juventus F.C.
Fodboldspillere fra Djurgårdens IF Fotboll
Fodboldspillere fra Kasımpaşa S.K.
Personer fra Trelleborg
Deltagere ved verdensmesterskabet i fodbold 2002
Deltagere ved det europæiske mesterskab i fodbold 2004
Deltagere ved verdensmesterskabet i fodbold 2006
Deltagere ved det europæiske mesterskab i fodbold 2008
Deltagere ved det europæiske mesterskab i fodbold 2012
Deltagere ved det europæiske mesterskab i fodbold 2016